Í gær var kynnt skýrsla sem breska ráðgjafafyrirtækið PKF hefur unnið fyrir Íslandsstofu og Græna hagkerfið um ferðaþjónustu á Íslandi . Í skýrslunni er tekið á málefnum sem snerta innviði , markaðssetningu , fjárfestingar , uppbyggingu á ferðaþjónustu og stefnumótun ásamt því að gerð er tillaga að aðgerðaráætlun . Meðal helstu styrkleika sem dregnir eru fram má nefna að Ísland er öruggt og hreint og sex af þeim tíu þjóðum heims sem mestu eyða í ferðalög eiga auðvelt með að komast hingað með beinu flugi . Þá er í skýrslunni lögð áhersla á að skilgreint sé hvers konar ferðamenn æskilegt er að fá til landsins en ekki einblínt um of á tölur um fjölda ferðamanna – mikilvægt sé að finna jafnvægið þar á milli .